Diari Oficial de la Generalitat Valenciana


Sumari del DOGV 3388, del 07-12-1998 (1998/10170)

ORDRE de 30 de novembre de 1998, de la Conselleria de Benestar Social per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniment esportius especials durant l'any 1998, establit en l'Ordre de 14 d'abril de 1998, d'aquesta Conselleria, i s'obri un nou termini de presentació de sol·licituds.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10207


Data del document
:   30-11-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 30 de novembre de 1998, de la Conselleria de Benestar Social per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniment esportius especials durant l'any 1998, establit en l'Ordre de 14 d'abril de 1998, d'aquesta Conselleria, i s'obri un nou termini de presentació de sol·licituds. [1998/X10637]
  
Preàmbul
  
Mitjançant l'Ordre de 14 d'abril de 1998, de la Conselleria de Benestar Social, es convocaven les subvencions destinades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniments esportius especials durant l'any 1998, i s'aprovaren les bases reguladores de la concessió d'aquestes. (DOGV núm. 3.238, de 8 de maig de 1998).
  
En la disposició primera de l'esmentada ordre s'establia l'import global màxim de vint-i-un milions vuit-centes trenta mil pessetes (88.731.306 PTA), a càrrec de l'aplicació pressupostària 64.24.334.677, codi comptable 2142 dels Pressupostos de la Generalitat Valenciana per al 1998.
  
En la disposició segona de l'ordre s'estableix la possibilitat que l'import global màxim per a les ajudes puga ser incrementat, sense necessitat d'obrir un nou termini de presentació d'instàncies. No obstant això, atesa la quantitat d'esdeveniments esportius especials que han tingut la seua confirmació amb posterioritat al termini de presentació d'instàncies a l'empara de la convocatòria, resulta aconsellable obrir un nou termini de presentació d'instàncies; si bé, l'accés de noves sol·licituds no podrà anar en detriment de les sol·licituds inicials.
  
A més, una transferència de crèdit entre línies de subvenció ha permés modificar a l'alça la dotació de la línia de subvenció que finança la convocatòria en un import de vuitanta milions nou-centes dos mil sis-centes noranta una pessetes (15.618.583 PTA).
  
És per això, i fent ús de les competències en matèria d'esport assignades pel Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que disposa l'article 35 de la Llei 5/1983, de 30 de desembre, del Govern Valencià,
  
ORDENE
  
Primera
  
Modificar l'import global màxim de les subvencions destinades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniments esportius especials als quals fa referència la disposició primera de l'ordre de 14 d'abril de 1998, de la Conselleria de Benestar Social (DOGV núm. 3.238, de 8 de maig de 1998), que el fixa en un import total de cent dos milions set-centes trenta-dues mil sis-centes noranta una pessetes (589.187.035 PTA).
  
Segona
  
Les persones beneficiàries de subvencions a l'empara de l'Ordre de 14 d'abril de 1998, podran ser adjudicatàries de major ajuda, i les persones sol·licitants d'ajuda que no hagueren estat ateses i que reuneixen tots els requisits per a això, podran ser beneficiaris/àries de l'ajuda a l'empara d'aquesta nova ordre.
  
Tercera
  
Obrir un nou termini de presentació d'instàncies de set dies naturals, comptadors a partir del dia de la publicació d'aquesta ordre en el DOGV. Les instàncies s'ajustaran al model que figura com a annex II de l'Ordre de 14 d'abril de 1998, de la Conselleria de Benestar Social, i aniran acompanyades de la documentació a què fa referència la base tercera d'aquesta ordre. Les entitats a què fa referència la disposició segona no hauran de presentar una nova sol·licitud.
  
Quarta
  
Les sol·licituds d'ajuda que s'hagueren presentat, que s'acullen a l'Ordre de 14 d'abril de 1998, fora de termini, podran presentar una nova sol·licitud en els termes establits en la disposició tercera.
  
DISPOSICIONS FINALS
  
Primera
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre, es delega en el director general de l'Esport la facultat per a dictar les resolucions de concessió de noves subvencions si les hi ha, i, també, per a dictar les resolucions necessàries per a la seua aplicació.
  
Contra aquesta ordre, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la seua publicació. La interposició del recurs requerirà comunicació prèvia a la Conselleria de Benestar Social.
  
Tot això d'acord amb el que disposen els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de novembre de 1998
  
La consellera de Benestar Social,